**מערך הכרות עם חבל איילות**

נכיר את חבל איילות דרך משחק תחרותי בין שתי קבוצות

**מטרות:** הכרות ראשונית עם חבל הארץ בו מתקיים המסע

**אביזרים:** כרטיסיות משחק, מומלץ להביא פרס קבוצתי (כמו שקית ממתקים)

**מהלך הפעילות:**

הנחייה- איך קוראים לחבל הארץ שאנחנו נמצאים בו עכשיו?

נשחק משחק תחרותי בשתי קבוצות שיבחן את רמת הידע שלכם על חבל איילות.

(לחלק את המשתתפים לשתי קבוצות)

המטרה של כל קבוצה היא לצבור כמה שיותר נקודות

אז איך זה עובד?

לפניכם כרטיסיות בחמישה נושאים לכל נושא 4 שאלות ברמות קושי שונות (סה"כ 20 כרטיסיות)

השאלות הקלות שוות מספר נמוך של נקודות, והשאלות הקשות שוות מספר גבוה של נקודות

את הכרטיסיות מסדרים על האדמה בצורה הנ"ל, כאשר השאלה מוסתרת

כל קבוצה בתורה בוחרת את הכרטיסיה עליה היא רוצה לענות (למשל משאבים 30)

המדריך.ה מרימ.ה את הכרטיסיה ומקריא.ה את השאלה. לקבוצה יש זמן מוגדר להתייעצות (מומלץ 20 שניות).

**ענו נכון**-מקבלים את הכרטיסיה והנקודות. (אם לא ענו תשובה מלאה-מומלץ להקריא את התשובה המופיעה על הכרטיסיה) ובוחרים כרטיסיה נוספת.

**ענו לא נכון**-השאלה עוברת לקבוצה הבאה. **ענתה נכון**-מקבלת את הכרטיסיה-ממשיכה לשאלה הבאה.

**ענתה לא נכון**-המדריכ.ה מקריא.ה את התשובה הנכונה הכתובה על הכרטיסיה, ושומרת את הכרטיסיה אצלו/ה. אותה קבוצה (אליה עברה הכרטיסיה) יכולה לבחור כרטיסיה אחרת.

בהנאה